23. ΑΝΑΓΚ. ΝΟΜΟΣ υπ’ αριθ. 305 της 2/5 Μαΐου 1945 Περί δικαιωμάτων Υποθηκοφυλάκων. ΄Αρθρ.1-4.-(Αντικαθίστανται τα άρθρ. 53, 54, 55 και 57 του Α.Ν. 434/1937 ως εκωδικοποιήθη μεταγενεστέρως δια του Κ.Δ. της 19/23 Ιουλ. 1941, ανωτ. αρ. 12). ΄Αρθρ.5.-(Τροποποιείται η παρ. 2 του άρθρ. 58 του ως άνω Κ.Δ/τος). ΄Αρθρ.6.-(Αντικαθίσταται η παράγρ. 4 του άρθρ. 10 του αυτού ως άνω Κ.Δ/τος). ΄Αρθρ.7.-Τα εν τοις εμμίσθοις και αμίσθοις Υποθηκοφυλακείοις εισπραττόμενα δικαιώματα υπέρ του Δημοσίου και των αμίσθων Υποθηκοφυλακείων δύνανται να αυξομειώνται εκάστοτε δι’ αποφάσεων των επί της Δικαιοσύνης και Οικονομικών Υπουργών δημοσιευομένων εις την Εφημερίδα της Κυβερνήσεως. Περί των δικαιωμάτων των αμίσθων Υποθηκοφυλάκων και των εισπραττομένων εν τοις εμμίσθοις και αμίσθοις υποθηκοφυλακείοις υπέρ του Δημοσίου, επί πράξεων υπέρ Κοινωφελών και Νοσηλευτικών Ιδρυμάτων κοινωφελούς ή φιλανθρωπικού χαρακτήρος βλ. αποφ. Υπ. Δικαιοσύνης και Οικονομικών αριθ. 42994/1972 (ανωτ. σελ. 422,16). ΄Αρθρ.8.-Καταργούνται: 1.Τα άρθρ. 6 και 7 του Ν.Δ. 1860/ 1942. 2.Το κατά την παρ. 1 του άρθρ. 2 του υπ’ αριθ. 646 της 30 Οκτ. 1941 Ν.Δ/τος «περί επιβολής προσθέτων τινών φόρων υπέρ της Κοινωνικής Προνοίας» πρόσθετον υπέρ της Κοινωνικής Προνοίας ποσοστόν επί των δικαιωμάτων των εισπραττομένων εν τοις Υποθηκοφυλακείοις του Κράτους. 3.Πάσα διάταξις αντικειμένη εις τον παρόντα Νόμον. 